[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 30.7.2007

KOM(2007) 455 endelig

Forslag til

RÅDETS AFGØRELSE

om ændring af Rådets afgørelse af 16. december 1980 om oprettelse af et rådgivende udvalg for fusionsprogrammet

(forelagt af Kommissionen)

BEGRUNDELSE

1. Studiet af fusion ved magnetisk indeslutning er et af de forskningsområder inden for kerneenergiforskning, der nævnes i artikel 4 i traktaten om oprettelse af Det Europæiske Atomenergifællesskab (Euratom). Målet med Fællesskabets fusionsprogram er i kraft af de på hinanden følgende rådsafgørelser siden det første forsknings- og uddannelsesprogram fra 1958 at samle alt arbejde, der udføres på området kontrolleret termonuklear fusion ved magnetisk indeslutning i medlemsstaterne og i de tredjelande, der er fuldt associeret med Euratom[1].

2. I medfør af Euratom-traktatens artikel 7, stk. 4, sørger Kommissionen for, at fusionsprogrammet gennemføres. Med henblik på gennemførelsen af fusionsprogrammet bistås Kommissionen af et rådgivende udvalg.

3. Et rådgivende udvalg (Det Rådgivende Udvalg for Fusionsprogrammet – CCFP) blev oprettet i henhold til artikel 4 i Rådets afgørelse 4151/81 ATO 103 af 16. december 1980, hvori udvalgets forretningsorden, herunder et vægtet afstemningssystem som foreskrevet i dennes artikel 14, også blev fastsat. Med henvisning til ovennævnte rådsafgørelse af 1980 blev det rådgivende udvalg genoprettet ved på hinanden følgende rådsafgørelser om vedtagelse af særprogrammerne for forskning og uddannelse (Euratom). CCFP ændrede navn til CCE-FU den 17.11.1999, da det vedtog sin egen forretningsorden i henhold til artikel 12 i Rådets afgørelse af 16. december 1980.

4. Ved Rådets afgørelse 2006/970/Euratom[2] af 18. december 2006 fastlagdes Det Europæiske Atomenergifællesskabs (Euratoms) syvende rammeprogram for forskning og uddannelse på det nukleare område, som med udgangspunkt i det europæiske forskningsrum bidrager til opbygningen af et videnbaseret samfund.

5. Ifølge artikel 7, stk. 2, i Rådets beslutning 2006/976/Euratom af 19. december 2006[3] bistås Kommissionen af et rådgivende udvalg med henblik på gennemførelsen af de fusionsrelaterede aspekter af særprogrammet (Euratom) for forskning og uddannelse på det nukleare område (2007-2011). Det rådgivende udvalgs sammensætning og de for udvalget gældende regler og procedurer, herunder det vægtede afstemningssystem, skal være som fastsat i Rådets afgørelse af 16. december 1980.

6. Ved hver tiltrædelse af nye medlemsstater blev CCE-FU's (og tidligere CCFP's) stemmevægtning ændret i overensstemmelse hermed. Den er senest ændret ved Rådets afgørelse 2005/336/Euratom af 18. april 2005 efter Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og er gengivet i vedlagte bilag 1[4].

7. Efter de to nye medlemsstaters tiltrædelse den 1.1.2007[5] og under henvisning til akten[6] vedrørende vilkårene for deres tiltrædelse af 21.6.2005, særlig artikel 50, hvori det er fastsat, at "de af tiltrædelsen nødvendiggjorte tilpasninger af vedtægter og forretningsordener for de ved de oprindelige traktater oprettede udvalg foretages så hurtigt som muligt efter tiltrædelsen", anbefalede CCE-FU den 21.3.2007 enstemmigt at ændre dets vægtede afstemningssystem i overensstemmelse hermed.

8. På baggrund af ovennævnte betragtninger foreslår Kommissionen, at Rådet:

- vedtager vedlagte forslag til rådsafgørelse om ændring af Rådets afgørelse af 16. december 1980 om oprettelse af det rådgivende udvalg for fusionsprogrammet.

Forslag til

RÅDETS AFGØRELSE

om ændring af Rådets afgørelse af 16. december 1980 om oprettelse af et rådgivende udvalg for fusionsprogrammet

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Atomenergifællesskab, særlig artikel 7, stk. 4,

under henvisning til Rådets afgørelse 2006/970/Euratom om Det Europæiske Atomenergifællesskabs (Euratoms) syvende rammeprogram for forskning og uddannelse på det nukleare område[7], som med udgangspunkt i det europæiske forskningsrum bidrager til opbygningen af et videnbaseret samfund,

under henvisning til Rådets beslutning 2006/976/Euratom[8] af 19. december 2006 vedrørende særprogrammet for forskning og uddannelse på det nukleare område (2007-2011), særlig artikel 7, stk. 2, hvori det foreskrives, at Kommissionen bistås af et rådgivende udvalg med henblik på gennemførelsen af særprogrammet, og at det rådgivende udvalgs sammensætning og de for udvalget gældende regler og procedurer i forhold, der vedrører fusion, er som fastsat i Rådets afgørelse af 16. december 1980,

under henvisning til akten om Republikken Bulgariens og Rumæniens tiltrædelsesvilkår samt om tilpasning af de traktater, som Den Europæiske Union bygger på[9], særlig artikel 50,

under henvisning til Rådets afgørelse 4151/81 ATO 103 af 16. december 1980 om oprettelse af det rådgivende udvalg for fusionsprogrammet, særlig artikel 14, hvori der fastsættes et vægtet afstemningssystem for dette udvalg, senest ændret ved Rådets afgørelse 2005/336/Euratom af 18. april 2005[10], og

ud fra følgende betragtninger:

(1) Det Rådgivende Udvalg for Fusionsprogrammet (CCE-FU) afgiver sine udtalelser ved hjælp af et vægtet afstemningssystem, når det i henhold til artikel 5, litra g), i Rådets afgørelse af 16. december 1980, fastlægger prioriterede foranstaltninger angående tildeling af præferencestøtte.

(2) Det Rådgivende Udvalg for Fusionsprogrammet (CCE-FU) anbefalede den 21. marts 2007 enstemmigt at tilpasse det vægtede afstemningssystem, som anvendes i det udvalg, der er omhandlet i artikel 14 i Rådets afgørelse af 16. december 1980, i forbindelse med behandlingen af fusionsrelaterede aspekter, for at inkludere de nye medlemsstaters stemmeret efter deres tiltrædelse.

(3) På baggrund af ovenstående bør Rådets afgørelse af 16. december 1980 om oprettelse af et rådgivende udvalg for fusionsprogrammet ændres tilsvarende —

TRUFFET FØLGENDE AFGØRELSE:

Eneste artikel

I artikel 14 i Rådets afgørelse af 16. december 1980 om oprettelse af et rådgivende udvalg for fusionsprogrammet affattes de sidste to punktummer således:

"Udtalelser i forbindelse med artikel 5, litra g), vedtages ved hjælp af følgende vægtede afstemningssystem:

Belgien 2

Bulgarien 2

Tjekkiet 2

Danmark 2

Tyskland 5

Estland 1

Grækenland 2

Spanien 3

Frankrig 5

Irland 2

Italien 5

Cypern 1

Letland 1

Litauen 2

Luxembourg 1

Ungarn 2

Malta 1

Nederlandene 2

Østrig 2

Polen 3

Portugal 2

Rumænien 2

Slovenien 1

Slovakiet 2

Finland 2

Sverige 2

Det Forenede Kongerige 5

Schweiz 2

I alt 64

For at vedtage en udtalelse kræves et flertal herfor på 33 stemmer afgivet af mindst femten delegationer."

Udfærdiget i Bruxelles, den .

På Rådets vegne

Formand

BILAG 1 [11]

Gældende afstemningssystem i CCE-FU (senest ændret ved Rådets afgørelse af 18. april 2005)

Udtalelser i forbindelse med artikel 5, litra g), vedtages ved hjælp af følgende vægtede afstemningssystem:

Belgien 2

Tjekkiet 2

Danmark 2

Tyskland 5

Estland 1

Grækenland 2

Spanien 3

Frankrig 5

Irland 2

Italien 5

Cypern 1

Letland 1

Litauen 2

Luxembourg 1

Ungarn 2

Malta 1

Nederlandene 2

Østrig 2

Polen 3

Portugal 2

Slovenien 1

Slovakiet 2

Finland 2

Sverige 2

Det Forenede Kongerige 5

Schweiz 2

I alt 60

For at vedtage en udtalelse kræves et flertal herfor på 31 stemmer afgivet af mindst 14 delegationer.

[1] Samarbejdet med Schweiz på området bygger på en aftale, der er indgået mellem Euratom og Schweiz den 30.5.1979 (EFT L 242 af 4.9.1978, s. 2) og ændret i 1982.

[2] EUT L 400 af 30.12.2006, s. 60.

[3] EUT L 400 af 30.12.2006, s. 404.

[4] I bilag 1 er der gjort rede for de gældende afstemningsregler i CCE-FU, jf. artikel 14 i afgørelse 7368/05 RECH 59, ATO 41, OC 180 af 18/04/05.

[5] EUT C 321 af 29.12.2006, s. 1.

[6] EUT L 157 af 21.6.2005, s. 203.

[7] EUT L 400 af 30.12.2006, s. 60.

[8] EUT L 400 af 30.12.2006, s. 404.

[9] EUT L 157 af 21.6.2005, s. 203; EUT C 321 af 29.12.2006, s. 1.

[10] EUT L 108 af 29.4.2005, s. 64.

[11] Landene er anført i samme rækkefølge som i tiltrædelsesaktens artikel 12.